त्यसैले एक पटक मात्रै आरक्षण पाउनुपर्छ यो मेरो तर्क हो। म त्यसका लागि लडिरहेको छु। कति सक्छु थाहा छैन। एकपटक कसैले एउटा तहमा आरक्षण पाएर सरकारी सेवामा प्रवेश गर्‍यो भने दोस्रो पटक आरक्षण पाउन भएन। आफनो क्षमता देखाएर अरु सरह नै माथि जानुपर्‍यो। राजनीतिमा पनि एक व्यक्तिलाई एक पटक मात्रै आरक्षण दिनुपर्छ। पार्टीहरुले पनि त्यो लागू नगरी सुख छैन। आरक्षणमा नपरे पनि हुने मान्छे परिरहेको छ। आरक्षणमा राष्ट्रिय स्तरको नेता पर्ने हो त? होइन नि। तर त्यही देखिएको छ। आरक्षण त प्रतिनिधित्व नभएको वर्गको लागि हो।
